VALSTYBINĖS MEDICININIO AUDITO INSPEKCIJOS PRIE SVEIKATOS APSAUGOS MINISTERIJOS DIREKTORIUS

Į S A K Y M A S

DĖL VALSTYBINĖS MEDICININIO AUDITO INSPEKCIJOS PRIE SVEIKATOS APSAUGOS MINISTERIJOS DIREKTORIAUS 2007 M. SAUSIO 12 D. ĮSAKYMO NR. 3V-4 „DĖL PILIEČIŲ IR KITŲ ASMENŲ APTARNAVIMO VALSTYBINĖJE MEDICININIO AUDITO INSPEKCIJOJE PRIE SVEIKATOS APSAUGOS MINISTERIJOS TVARKOS APRAŠO TVIRTINIMO“ PAKEITIMO

2007 m. rugsėjo 25 d. Nr. 3V-56

Vilnius

Vadovaudamasi Lietuvos Respublikos viešojo administravimo įstatymo (Žin., 2006, Nr. 77-2975) 14 straipsnio 1 dalimi, Asmenų prašymų nagrinėjimo ir jų aptarnavimo viešojo administravimo institucijose, įstaigose ir kituose viešojo administravimo subjektuose taisyklėmis, patvirtintomis Lietuvos Respublikos Vyriausybės 2007 m. rugpjūčio 22 d. nutarimu Nr. 875 (Žin., 2007, Nr. 94-3779),

Pakeičiu Piliečių ir kitų asmenų aptarnavimo Valstybinėje medicininio audito inspekcijoje prie Sveikatos apsaugos ministerijos tvarkos aprašą, patvirtintą Valstybinės medicininio audito inspekcijos prie Sveikatos apsaugos ministerijos direktoriaus 2007 m. sausio 12 d. įsakymu Nr. 3v-4 „Dėl piliečių ir kitų asmenų aptarnavimo Valstybinėje medicininio audito inspekcijoje prie Sveikatos apsaugos ministerijos tvarkos aprašo tvirtinimo“ (Žin., 2007, Nr. 7-306) (toliau vadinama – Aprašas):

1. Įrašau Aprašo 1 punkte vietoj žodžio „(pareiškimų)“ žodį „(pranešimų)“.

2. Įrašau Aprašo 11 punkte vietoj žodžio „(pareiškimus)“ žodį „(pranešimus)“.

3. Papildau Aprašo 23 punktą šiuo sakiniu:

„Kiti asmenų prašymai priimami ir nagrinėjami vadovaujantis Asmenų prašymų nagrinėjimo ir jų aptarnavimo viešojo administravimo institucijose, įstaigose ir kituose viešojo administravimo subjektuose taisyklėmis, patvirtintomis Lietuvos Respublikos Vyriausybės 2007 m. rugpjūčio 22 d. nutarimu Nr. 875 (Žin., 2007, Nr. 94-3779).“

4. Išdėstau Aprašo 39 punktą taip:

„Jeigu prašymo nagrinėjimas susijęs su komisijos sudarymu, posėdžio sušaukimu ar kitomis organizacinėmis priemonėmis, dėl kurių atsakymo pateikimas asmeniui gali užsitęsti ilgiau kaip 20 darbo dienų nuo prašymo gavimo institucijoje, institucijos vadovas ar jo įgaliotas valstybės tarnautojas per 15 darbo dienų nuo prašymo gavimo turi teisę pratęsti šį terminą dar iki 10 darbo dienų.“

DIREKTORĖ	RAMUNĖ NAVICKIENĖ